text: En gennemgang, som TV2/Nord har lavet af byrådsmedlemmers fravær i otte ud af 11 nordjyske kommuner, viser, at en politiker i regionen i gennemsnit kommer til mere end hver tiende byråds- eller udvalgsmøde. - Når man tænker på det arbejdsniveau, der kræves af et byrådsmedlem i dag, er det overraskende, at fraværsprocenten er så lav, fortæller kommunalforsker ved Danmarks Medie- og Journalisthøjskole Roger Buch. Størst fremmøde finder man i Thisted, hvor en politiker i gennemsnit har en fraværsprocent på 3,9, mens Aalborg og Mariagerfjord Kommuner ligger i toppen med en fraværsprocent på 8,7. - Med kommunalreformen i 2007 steg aktivitetsniveauet for et byrådsmedlem fra 10 til 20 timer om ugen. Set i det lys skulle man tro, at fraværsprocenten ville stige, men det er der ikke noget, der tyder på er sket, siger Roger Buch.
summary: De nordjyske kommunalpolitikere møder op til byråds- og udvalgsmøder i så stor en grad, at en kommunalforsker kalder det overraskende.